[{"text_idx": "#000000", "text": "Postimehe kolumnisti kodulinnas o\u0303mmeldi varvas impotendi suguti ku\u0308lge"}, {"text_idx": "#000001", "text": "Koletuslik Venemaa on heldeka\u0308eliselt kinkinud Baltimaadele osakese oma intellektuaalsest potentsiaalist: la\u0308tlased said \u201eDoz\u030cdi\u201c, eestlased said Ts\u030celjabinski Delfi. Tu\u0308u\u0308bid enamasti ei mo\u0303ista kohalikku keeltki, aga on ka\u0308rmed sekkuma siinsesse poliitikasse ja siseasjadesse."}, {"text_idx": "#000002", "text": "Eestis hakkas sellistele sisseso\u0303itnud liberaalidele nagu Artemi Troitski ja Andrei Kuzits\u030ckin kohe na\u0308rvidele ka\u0308ima kohalike natsionalism, eriti aga EKRE. No et ei saa aru, millest need eesti rahvuslased ra\u0308a\u0308givad, aga vihale ajavad ku\u0308ll."}, {"text_idx": "#000003", "text": "Kui Artemi on viimasel ajal keskendunud siiski muusikaasjadele ja Venemaa probleemidele, ja\u0308ttes eesti parempoolsed sinnapaika, siis Andrei Kuzits\u030ckin la\u0308ks aina rohkem hoogu."}, {"text_idx": "#000004", "text": "O\u0303nneks to\u0303lgib Postimees tema lugusid eesti keelde kvaliteetselt ja Putin saab seal ka oma koosa. Viimane kolumn kannabki pealkirja \u201eKui Putin kaob, suureneb rahu to\u0303ena\u0308osus Ukrainas hu\u0308ppeliselt.\u201c"}, {"text_idx": "#000005", "text": "Kuna Andrei tuli Eestisse ka suurte hu\u0308petega, peaks ta ometi teadma, et mahaja\u0308etud kodumaal on peale Putini veel teisigi imeloomi \u2013 poliitikuid, kes kutsuvad Toomi so\u0303prade telesaadetes u\u0308les tapma ukraina lapsi, Venemaal arutletakse kuidagi liiga tihti Kado\u0303rovi, Prigoz\u030cini ja teistegi toredate ko\u0303rilo\u0303ikajate va\u0308ljavaadetest Kremli troonile. Miski u\u0308tleb mulle, et Putini kadumisega ei kasvaks Eestisse vegeteerima tulnud Vene \u201eliberaalide\u201c tagasipo\u0308o\u0308rdumine kodumaale ei hu\u0308ppeliselt ega u\u0308ldse."}, {"text_idx": "#000006", "text": "Seda enam et Kusits\u030ckin ise, sellessamas loos, ei na\u0308egi Putinis Ukraina so\u0303ja peamist po\u0303hjust!"}, {"text_idx": "#000007", "text": "\u201eMis on 2022. aasta peamine tulemus rahvusvahelises poliitikas, Eestis ja minu isiklikus elus: see on so\u0303da, so\u0303da ja veel kord \u2013 Ukraina so\u0303da. Aga Ukraina so\u0303ja peamine po\u0303hjus on la\u0308a\u0308ne demokraatia ja la\u0308a\u0308neliku julgeolekumudeli no\u0303rkus. Milliseid o\u0303ppetunde on siis mo\u0308o\u0308dunud aasta meile andnud?\u201c kirjutab Kuzits\u030ckin."}, {"text_idx": "#000008", "text": "Ma ei tea, kas tu\u0308u\u0308p so\u0303dib kodus naisega, aga Eestis ei ole so\u0303da ku\u0308ll 2022. aasta peamine tulemus. Eestis ei olegi so\u0303da. Ja kui Ukraina so\u0303ja peamine po\u0303hjus on to\u0303esti la\u0308a\u0308ne demokraatia, no siis ma ei tea, mis Kuzits\u030ckinil sest Putinist, kes ei ole ju so\u0303ja po\u0303hjustaja. Siin Kuzits\u030ckin ra\u0308a\u0308gib ta\u0308pselt nagu Kreml: me pole su\u0308u\u0308di, La\u0308a\u0308s on su\u0308u\u0308di, me kaitseme oma inimesi. Palju o\u0303nne, Postimees! Vingelt panete!"}, {"text_idx": "#000009", "text": "Andrei Kuzits\u030ckin ei olnud Venemaal mitte teisitimo\u0303tleja, vaid Tomski ametnik, vo\u0303imuvertikali kruvi. Aga pole kahtlust, et Tomskis elavad andekad inimesed."}, {"text_idx": "#000010", "text": "Sankt-Peterburgi uudisteportaal Fontanka ja meditsiiniline ajakiri Doktor Piter teatasid a\u0308sja, et Tomski mikrokirurgia instituudis teostati unikaalne operatsioon. Meespatsiendil opereeriti eesna\u0308a\u0308rme kasvajat ja kogemata vigastati peenise na\u0308rvikudet. See lo\u0303petas kohe ko\u0303ik o\u0303nnetukese mehero\u0303o\u0303mud."}, {"text_idx": "#000011", "text": "Tomski mikrokirurgia TUI kirurg Andrei Baitinger koos uroloogi Andrei Guraliga kasutasid Brasiilias va\u0308ljato\u0308o\u0308tatud tehnoloogiat, ta\u0308iustasid seda ja esmakordselt Venemaa ajaloos tegid nii, et venelase lo\u0303tvunud suguti hakkas ja\u0308lle to\u0308o\u0308le... varba toel!"}, {"text_idx": "#000012", "text": "Nad vo\u0303tsid patsiendi varbast na\u0308rvifragmendi ja \u201elu\u0308litasid\u201c selle meditsiinilise mikroskoobi all patsiendi suguorgani ku\u0308lge. Mo\u0303ned kuud taastusravi \u2013 ja \u201epatsiendi erektiilne funktsioon oli ta\u0308ielikult taastunud\u201c."}]